
UŽDUOTIS PASIŪLYMO 
„RENGINIO KOVO 11-OSIOS AKTO SALĖJE ORGANIZAVIMAS IR APTARNAVIMAS“ 
RENGIMUI

Užduotis: Tiekėjas Perkančiajai organizacijai kartu su pasiūlymu pateikia ne daugiau kaip 20-ies skaidrių (PowerPoint ar kitu alternatyviu formatu) apimties konkretaus žemiau nurodyto renginio organizavimo pasiūlymą: koncepciją, scenarijų, vizualinius sprendimus, komunikacijos priemonių pavyzdžius, rizikų valdymo planą, sąmatą ir kt. aprašymus bei pagrindimus.
Renginys: Sausio 13-osios – Laisvės gynėjų dienos 35-mečio minėjimas Seimo Kovo 11-osios Akto salėje. 
Renginio tikslas: Pagerbti žuvusiųjų ir nukentėjusiųjų Laisvės gynėjų atminimą ir tuos, kurie kovojo už Lietuvos nepriklausomybę. Renginio metu įteikiama Laisvės premija.
Renginys planuojamas: 2026 m. sausio 13 d.
Renginio trukmė: 3 val.
Preliminarus dalyvių skaičius: 500 žmonių.[footnoteRef:1]
Renginiui numatytas preliminarus biudžetas: 50 000 Eur be PVM. [1:  Pagal nusistovėjusią tradiciją, iškilmingame minėjime dalyvauja: Lietuvos Respublikos Seimo nariai, Lietuvos Respublikos Prezidentas, Ministras Pirmininkas, kadenciją baigę Lietuvos Prezidentai, pirmasis atkurtos Lietuvos valstybės vadovas, Aukščiausiosios Tarybos-Atkuriamojo Seimo Pirmininkas, Lietuvos Respublikos Konstitucinio Teismo teisėjai, Lietuvos Nepriklausomybės Akto signatarai, Lietuvos Respublikos Vyriausybės nariai, Lietuvoje išrinkti Europos Parlamento nariai ir aukščiausi kitų Europos Sąjungos institucijų pareigūnai iš Lietuvos, buvę Lietuvos Respublikos Seimo Pirmininkai ir buvę Ministrai Pirmininkai, atkurtos nepriklausomos Lietuvos Respublikos pirmosios Vyriausybės nariai, žuvusiųjų už Lietuvos laisvę artimieji, Lietuvos Respublikos Aukščiausiojo Teismo, Lietuvos Vyriausiojo administracinio teismo, Lietuvos Apeliacinio teismo pirmininkai, buvę Konstitucinio Teismo pirmininkai, Lietuvos kariuomenės vadas ir pagrindinių kariuomenės rūšių pajėgų vadai, Lietuvos sąjungininkų – NATO atstovai, Lietuvos Respublikos Seimui atskaitingų valstybės institucijų vadovai, Lietuvos universitetų rektorių konferencijos nariai, Lietuvos tradicinių religinių bendruomenių ir bendrijų vadovai, tautinių bendrijų atstovai, Lietuvos Respublikoje reziduojantys užsienio valstybių diplomatai, Lietuvos miestų ir rajonų savivaldybių merai, Lietuvos policijos generalinis komisaras, Lietuvos Persitvarkymo Sąjūdžio iniciatyvinės grupės ir Lietuvos Persitvarkymo Sąjūdžio Seimo tarybos nariai, Laisvės premijos laureatai, Lietuvos Nepriklausomybės gynimo Sausio 13-osios brolijos ir Sausio 13-osios nukentėjusiųjų draugijos atstovai, Laisvės gynėjai, 1991 m. sausio dienomis dirbę medikai, fotografai, vaizdo operatoriai, žurnalistai, taip pat kiti svečiai.
] 


Lietuvos Respublikos Seime yra susiformavusi tradicija Sausio 13-ąją – Laisvės gynėjų dieną paminėti Seimo posėdyje arba iškilmingame minėjime. Šie minėjimai vyksta istorinėje Lietuvos Respublikos Seimo Kovo 11-osios Akto salėje, kurioje 1990-aisiais buvo atkurta Lietuvos valstybės Nepriklausomybė.
Detalesnė informacija apie šio renginio organizavimo ypatumus ir anksčiau organizuotus minėjimus čia.

Renginiai Seime organizuojami vadovaujantis Seimo valdybos 2016 m. balandžio 27 d. sprendimu Nr. SV-S-1497 patvirtintu Renginių Lietuvos Respublikos Seime organizavimo tvarkos aprašu, kuriame nustatoma svarbiausių Lietuvos valstybingumo ir (ar) parlamentarizmo istorijos įvykių ar sukakčių minėjimų ir su jais susijusių renginių, kitų renginių Seimo rūmuose, kitose Seimo kanceliarijos valdomose patalpose organizavimo tvarka.
Užduoties reikalavimai (renginio organizavimo pasiūlyme turi būti pateikti šie aprašai):
1. Renginio koncepcija ir jos pagrindimas.
2. Renginio scenarijus su detalia programa bei jos pagrindimas.
3. Renginio transliacijos užtikrinimo planas, jo pasirinkimo pagrindimas.
4. Renginio vizualinis sprendimas – salės apipavidalinimas, kartu su aprašymu turi būti pateikti 1-2 vizualinio sprendimo pavyzdžiai.
5. Renginio organizavimo ir valdymo komandos aprašymas (pagal pasiruošimo renginiui arba renginio metu atliekamas funkcijas).
6. Nurodomas preliminarus renginiui organizuoti reikalingų paslaugų ir siūlomų trečiųjų šalių tiekėjų sąrašas bei jų pasirinkimo pagrindimas.
7. Komunikacijos priemonių pavyzdžiai.
8. Detali renginio sąmata su išlaidų suskirstymu (sąmata bus vertinama tik kokybinio vertinimo tikslais, siekiant įvertinti tiekėjo biudžeto planavimo gebėjimus).
9. Rizikų valdymo planas su konkrečiais pavyzdžiais ir jų sprendimo strategijomis.
10. Inovatyvūs ir kūrybiški renginio elementai.
11. [bookmark: _GoBack]Tiekėjo patirtis, informacija ir / ar nuorodos į panašius organizuotus renginius.


Pastaba. Patekimas į Seimo rūmus yra ribojamas, patekimo į Seimo rūmus ir Seimo posėdžių sales reglamentavimo tvarka:
1. Seimo valdybos 2022 m. birželio 2 d. spendimu Nr. SV-S-550 patvirtintas Patekimo į Lietuvos Respublikos Seimo rūmus ir Seimo posėdžių salę taisykles, kurios nustato patekimo į Lietuvos Respublikos Seimo rūmus, į Seimo posėdžių sales tvarką, ilgalaikių leidimų įeiti į Seimo rūmus išdavimo atvejus, į Seimo rūmus patenkančių asmenų, jų daiktų ir bagažo patikros tvarką;
2)                  Seimo kanclerio 2022 m. birželio 3 d. įsakymu Nr. 400-ĮVK-145 patvirtintą Lietuvos Respublikos Seimo rūmų vidaus tvarkos aprašą, kuriame nustatoma (detalizuojama) patekimo į Lietuvos Respublikos Seimo rūmus, tvarka, vienos dienos ir ilgalaikių leidimų įeiti į Seimo rūmus išdavimo tvarka, įvažiavimo į Seimo rūmų teritoriją tvarka, Seimo rūmuose esantiems asmenims taikomi reikalavimai, jų vykdymo užtikrinimas ir atsakomybė.

